PROJEKTS

MINISTRU KABINETA SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr.  2021.gada

§

**Informatīvais ziņojums**

**“Par CO2 gaisa kvalitātes mērītāju iegādi izglītības iestādēm”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pieņemt zināšanai iesniegto informatīvo ziņojumu.
2. Atbalstīt valsts budžeta finansējuma 1 957 175 *euro* apmērā piešķiršanu, tai skaitā 2021.gadā 1 565 740 *euro* apmērā un 2022.gadā 391 435 *euro* apmērā, CO2 gaisa kvalitātes mērītāju iegādei valsts un pašvaldību vispārējās izglītības iestādēm un uzdot Izglītības un zinātnes ministrijai veikt centralizētu iepirkumu atklāta konkursa veidā minēto mērītāju iegādei.
3. Ņemot vērā šī protokollēmuma 2.punktā noteikto, attiecīgi samazināt ar Ministru kabineta 2021.gada 18.marta sēdes protokollēmuma (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” 7.punktu Izglītības un zinātnes ministrijai atbalstīto papildu finansējumu izglītības nozares projektiem 1 957 175 *euro* apmērā (2021.gadā 240 484 *euro* apmērā un 2022.gadā 1 716 691 *euro* apmērā).
4. Noteikt, ka līgumam par CO2 gaisa kvalitātes mērītāju iegādi ir jābūt noslēgtam līdz 2021.gada 1.novembrim.
5. Izglītības un zinātnes ministrijai atbilstoši šī protokollēmuma 2.punktā noteiktajam, ņemot vērā iepirkuma rezultātus, sagatavot un normatīvajos aktos noteiktajā kārtībā iesniegt izskatīšanai Ministru kabineta rīkojuma projektu par finanšu līdzekļu piešķiršanu līdz 1 565 740 *euro* apmērā CO2 gaisa kvalitātes mērītāju iegādei valsts un pašvaldību vispārējās izglītības iestādēm no valsts budžeta programmas 02.00.00 „Līdzekļi neparedzētiem gadījumiem” atbilstoši faktiski nepieciešamajam apmēram. Savukārt 2022.gadā nepieciešamais finansējums 391 435 *euro* apmērā tiek iekļauts, gatavojot 2022.gada valsts budžeta projektu.
6. Izglītības un zinātnes ministrijai sadarbībā ar Veselības ministriju izvērtēt nepieciešamību veikt grozījumus normatīvajos aktos, lai izglītības iestādēm uzdotu nodrošināt gaisa kvalitātes monitoringa izpildi, un līdz 2021.gada 31.decembrim par izvērtējuma rezultātiem informēt Ministru kabinetu.

Ministru prezidents A.K.Kariņš

Valsts kancelejas direktors J.Citskovskis

Izglītības un zinātnes ministre A.Muižniece

Valsts sekretāra vietnieks –

Sporta departamenta direktors,

valsts sekretāra pienākumu izpildītājs E.Severs